Hvis du var et dyr, hvilket dyr ville du så være?

Det ovenstående spørgsmål har de fleste fået stillet.

Men kan de fleste også svare på spørgsmålet med samme overbevisning som Michael, der stillede op i 'Spørg mig om alt' på DR3 mandag aften for at fortælle om sit liv som ulv.

I otte år har Michael været en del af Furry-fandom, en subkultur som interesserer sig for dyre-lignende figurer og antropomorfisme, som betyder, at dyr tillægges menneskelige egenskaber.

I aftes deltog ulven Michael i 'Spørg mig om alt', hvor han svarede på spørgsmål fra DR's brugere.